CELEX: 22006D0112
Language: sl
Date: 2005-11-22 00:00:00
Title: 2006/112/ES: Sklep Sveta ministrov AKP–ES št. 7/2005 z dne  22. novembra 2005  o sprostitvi druge dodelitve 250 milijonov EUR iz pogojne milijarde EUR v okviru 9. ERS, namenjene za drugi obrok za sklad za vodo AKP–EU

18.2.2006   
            
            
               SL
            
            
               Uradni list Evropske unije
            
            
               L 48/21
            
         
      SKLEP SVETA MINISTROV AKP–ES št. 7/2005
   z dne 22. novembra 2005
   o sprostitvi druge dodelitve 250 milijonov EUR iz pogojne milijarde EUR v okviru 9. ERS, namenjene za drugi obrok za sklad za vodo AKP–EU
   (2006/112/ES)
   SVET MINISTROV AKP–ES JE –
   ob upoštevanju Sporazuma o partnerstvu AKP–ES (1) in zlasti odstavka 8 Priloge I k Sporazumu,
   ob upoštevanju naslednjega:
   
               (1)
            
            
               V skladu z Izjavo EU o Finančnem protokolu, ki je priložena kot Izjava XVIII k Sporazumu o partnerstvu AKP–ES je bilo ob začetku veljavnosti Finančnega protokola z dne 1. aprila 2003 od celotnega zneska 13,5 milijard EUR iz 9. Evropskega razvojnega sklada (ERS) za države AKP takoj sproščenih samo 12,5 milijard EUR.
            
         
               (2)
            
            
               Svet EU je 22. marca 2004 sklenil, da se vzpostavi „Sklad za vodo za države AKP“ z zneskom 500 milijonov EUR in da se sprosti in razdeli prvi obrok, ki znaša 250 milijonov EUR. Ta odločitev je bila sprejeta na podlagi dejstva, da se po stopnji obveznosti in izplačil na koncu leta 2003, v povezavi z napovedmi, ki jih je Komisija predložila za obdobje 2004–2007, lahko sklepa, da so sredstva 9. ERS, namenjena za države AKP, lahko v celoti razporejena.
            
         
               (3)
            
            
               Prvi obrok 250 milijonov EUR se je sprostil in razdelil.
            
         
               (4)
            
            
               V omenjenem sklepu je Svet prav tako sklenil, da se na podlagi rezultatov ponovnega vmesnega pregleda državnih strategij in pregleda rezultatov ERS, ki ga je izvedel Svet do konca leta 2004, do konca leta 2005 odloči o sprostitvi drugega obroka za sklad za vodo AKP–EU, ki znaša 250 milijonov EUR in o razdelitvi sredstev za druge namene iz 500 milijonov EUR, ki so preostali od pogojne milijarde EUR iz člena 2(2) Notranjega sporazuma –
            
         SKLENIL:
   Člen 1
   Druga dotacija 250 milijonov EUR za sklad za vodo se črpa iz naslednjih skladov:
   
               1.
            
            
               185 milijonov EUR iz sredstev za podporo dolgoročnega razvoja iz odstavka 3(a) Finančnega protokola;
            
         
               2.
            
            
               24 milijonov EUR iz sredstev za regionalno sodelovanje in povezovanje iz odstavka 3(b) Finančnega protokola;
            
         
               3.
            
            
               41 milijonov EUR iz investicijskega sklada iz odstavka 3(c) Finančnega protokola.
            
         Zneska iz točk 1 in 3 zgoraj se preneseta v dotacijo za sodelovanje znotraj AKP v okviru sredstev za regionalno sodelovanje in povezovanje.
   Člen 2
   Ta sklep začne veljati z dnem sprejetja.
   
      V Bruslju, 22. novembra 2005
      
         
            Za Svet ministrov AKP–ES
         
         
            Predsednik
         
         A. JOHNSON
         
      
   
   
      (1)  UL L 317, 15.12.2000, str. 3.